Πάρκο Αττικής Οδού Βριλησσίων-Χαλανδρίου

Το Πάρκο Αττικής Οδού Βριλησσίων-Χαλανδρίου δημιουργήθηκε το 2004 με τη διέλευση της Αττικής Οδού, στα σύνορα των δήμων Χαλανδρίου-Βριλησσίων. Βρίσκεται στην οροφή της λεωφόρου και σκοπό είχε να αποτρέψει τη διχοτόμηση στις γειτονιές και τη διαμπερή κυκλοφορία ανάμεσα στους 2 δήμους, όπως συνέβη σε άλλες περιοχές από τις οποίες πέρασε η Αττική Οδός. Δε διαθέτει ιδιαίτερα πλούσια βλάστηση καθώς το έδαφος από κάτω είναι κούφιο, αλλά είναι μια έκταση μεγάλη που χρησιμοποιείται από τους δημότες για ποικίλες δραστηριότητες. Είναι σημείο συνάντησης, περιπάτου, ποδηλασίας καθώς συνδέεται με τον ποδηλατόδρομο Χαλανδρίου στην οδό Μεταμορφώσεως, παιχνιδιού για τις οικογένειες, βόλτας για τους σκύλους με συνοδό, ενώ φιλοξενεί και εκδηλώσεις των δήμων (ανθοκομική έκθεση Βριλησσίων). Λόγω της γειτνίασής του με το διαδημοτικό γήπεδο Χαλανδρίου, χρησιμοποιείται και για ήπιες αθλητικές δραστηριότητες. 

Το πάρκο βρίσκεται πίσω από τη στάση Πεντέλης του Προαστιακού.

Πάρκα της Αττικής
Βριλήσσια